12. ฐานะการเงินและผลการดำเนินงาน

12.1 งบการเงิน

  12.1.1 ผู้สอบบัญชีและนโยบายบัญชีที่สำคัญ

  ผู้สอบบัญชีสำหรับงบการเงินของบริษัทฯ ในปี 2547 คือ นางสายฝน อินทร์แก้ว
  ผู้สอบบัญชีรับอนุญาตเลขที่ 4434 บริษัท สำนักงาน เอินส์ท แอนด์ ยัง จำกัด

สรุปรายงานการตรวจสอบของผู้ตรวจสอบบัญชี มีดังนี้

  รายงานของผู้สอบบัญชี ปี 2547 ตรวจสอบโดย บริษัท สำนักงาน เอินส์ท แอนด์ ยัง
  จำกัดได้แสดงความเห็นในรายงานผู้สอบบัญชีว่า

  “ข้าพเจ้าได้ตรวจสอบงบดุล ณ วันที่ 31 ธันวาคม 2547 งบกำไรขาดทุน
  งบแสดงการเปลี่ยนแปลงส่วนของผู้ถือหุ้น และงบกระแสเงินสดสำหรับปีสิ้นสุดวันเดียวกันของบริษัท
  สยามเจเนอรัลแฟคตอริ่ง จำกัด (มหาชน)
  ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
  ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
  งบการเงินของบริษัท สยามเจเนอรัลแฟคตอริ่ง จำกัด (มหาชน) ณ วันที่และสำหรับปีสิ้นสุดวันที่
  31 ธันวาคม 2546 ที่ นำมาแสดงเปรียบเทียบไว้ ณ
  ที่นี้ตรวจสอบโดยผู้สอบบัญชีอื่นซึ่งได้แสดงความเห็นอย่างไม่มีเงื่อนไขตามรายงานการสอบบัญชีลงวันที่
  17 กุมภาพันธ์ 2547

  ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
  ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
  การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
  การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
  ซึ่งผู้บริหารเป็นผู้จัดทำขึ้น
  ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
  ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

  ข้าพเจ้าเห็นว่า งบการเงินข้างต้นนี้แสดงฐานะการเงิน ณ วันที่ 31 ธันวาคม 2547
  ผลการดำเนินงาน และกระแสเงินสดสำหรับปีสิ้นสุดวันเดียวกันของบริษัท
  สยามเจเนอรัลแฟคตอริ่ง จำกัด (มหาชน)
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป”

นโยบายการบัญชีที่สำคัญ

1. การรับรู้รายได้

ก) ดอกเบี้ยรับจากการรับโอนสิทธิเรียกร้อง

  ดอกเบี้ยถือเป็นรายได้ตามระยะเวลาโดยคำนวณจากจำนวนเงินคงค้าง
  บริษัทฯไม่ตั้งค้างรับสำหรับดอกเบี้ยของรายที่ผิดนัดชำระติดต่อกันเกินหกเดือน

ข) ดอกเบี้ยและส่วนลดรับจากเงินให้กู้ยืม

  ดอกเบี้ยถือเป็นรายได้ตามระยะเวลาโดยคำนวณจากจำนวนเงินคงค้าง
  บริษัทฯไม่ตั้งค้างรับสำหรับดอกเบี้ยของรายที่ผิดนัดชำระติดต่อกันเกินหกเดือน

ส่วนลดที่คิดรวมอยู่ในตั๋วเงินทยอยรับรู้เป็นรายได้เฉลี่ยเท่า ๆ กันตลอดอายุของตั๋วเงิน

ค) รายได้จากสัญญาเช่าการเงิน

บริษัทฯรับรู้รายได้จากสัญญาเช่าการเงินตามวิธีอัตราดอกเบี้ยที่แท้จริง (Effective rate)
ตามระยะเวลาของสัญญาเช่า
และบริษัทฯจะหยุดรับรู้รายได้ดอกเบี้ยตามเกณฑ์คงค้างสำหรับลูกหนี้ที่ผิดนัดชำระเกินกำหนดหกเดือนนับจากวันครบกำหนดชำระ

ง) ค่าธรรมเนียมและบริการ

ค่าธรรมเนียมและบริการถือเป็นรายได้ตามเกณฑ์คงค้าง

2. เงินสดและรายการเทียบเท่าเงินสด

  เงินสดและรายการเทียบเท่าเงินสดหมายความรวมถึงเงินสดและเงินฝากธนาคารซึ่งถึงกำหนดจ่ายคืนในระยะเวลาไม่เกิน
  3 เดือนนับจากวันที่ฝากและปราศจากภาระผูกพัน

3. ลูกหนี้และเงินให้กู้ยืมและค่าเผื่อหนี้สงสัยจะสูญ

  ลูกหนี้และเงินให้กู้ยืมแสดงตามมูลค่าสุทธิที่จะได้รับ
  บริษัทฯตั้งค่าเผื่อหนี้สงสัยจะสูญโดยพิจารณาจากระยะเวลาค้างชำระหนี้ของลูกค้า
  โดยกำหนดอัตราการตั้งค่าเผื่อหนี้สงสัยจะสูญเป็นร้อยละของลูกหนี้และเงินให้กู้ยืมหลังหักมูลค่าประเมินของหลักประกันของลูกหนี้

4. เงินลงทุน

  เงินลงทุนทั่วไปบันทึกตามวิธีราคาทุน และบันทึกขาดทุนจากการด้อยค่า (ถ้ามี)
  ของเงินลงทุนไว้ในงบกำไรขาดทุน

5. ทรัพย์สินรอการขาย

  ทรัพย์สินรอการขายบันทึกบัญชีตามยอดคงเหลือสุทธิของบัญชีลูกหนี้ที่เกี่ยวข้องหรือราคาตลาด/ราคาประเมินของสินทรัพย์นั้นแล้วแต่ราคาใดจะต่ำกว่า

6. ที่ดิน อาคารและอุปกรณ์ และค่าเสื่อมราคา

  ที่ดินแสดงในราคาทุน อาคารและอุปกรณ์แสดงในราคาทุนหลังหักค่าเสื่อมราคาสะสมและ
  ค่าเผื่อการด้อยค่าของสินทรัพย์
  ค่าเสื่อมราคาของอาคารและอุปกรณ์คำนวณจากราคาทุนโดยวิธีเส้นตรงตามอายุการใช้งานโดยประมาณของสินทรัพย์ดังนี้
  :-

  ------------------------------------------- ------- ---------- ---------
  อาคาร                                       -       20         ปี

  เครื่องตกแต่งและเครื่องใช้สำนักงาน                 -       5          ปี

  ยานพาหนะ                                    -       5          ปี
  ------------------------------------------- ------- ---------- ---------

ไม่มีการคิดค่าเสื่อมราคาสำหรับที่ดิน

สินทรัพย์ให้เช่าดำเนินงาน ตัดค่าเสื่อมราคาโดยวิธีเส้นตรงตามอายุสัญญาเช่า

7. การด้อยค่าของสินทรัพย์

  บริษัทฯสอบทานการด้อยค่าของสินทรัพย์เมื่อมีข้อบ่งชี้ว่าราคาตามบัญชีของสินทรัพย์ดังกล่าวสูงกว่ามูลค่าที่คาดว่าจะได้รับคืน
  (ราคาขายสุทธิของสินทรัพย์นั้น ๆ
  ตามปกติธุรกิจหรือมูลค่าจากการใช้งานแล้วแต่ราคาใดจะสูงกว่า)
  การสอบทานจะพิจารณาสินทรัพย์แต่ละรายการหรือพิจารณาจากหน่วยสินทรัพย์ที่ก่อให้เกิดเงินสดแล้วแต่กรณี

  ในกรณีที่ราคาตามบัญชีของสินทรัพย์สูงกว่ามูลค่าที่คาดว่าจะได้รับคืน
  บริษัทฯจะรับรู้ขาดทุนจากการด้อยค่าในงบกำไรขาดทุน
  บริษัทฯจะบันทึกกลับรายการขาดทุนจากการด้อยค่าเมื่อมีข้อบ่งชี้ว่าการด้อยค่าดังกล่าวไม่มีอยู่อีกต่อไปหรือยังคงมีอยู่แต่เป็นไปในทางที่ลดลง

8. เงินตราต่างประเทศ

  รายการที่เป็นเงินตราต่างประเทศซึ่งเกิดขึ้นระหว่างปีได้แปลงค่าเป็นเงินบาทโดยใช้อัตรา
  แลกเปลี่ยน ณ วันที่ที่เกิดรายการ สินทรัพย์และหนี้สินที่เป็นเงินตราต่างประเทศคงเหลืออยู่ ณ
  วันที่ในงบดุลได้แปลงค่าเป็นเงินบาทโดยใช้อัตราแลกเปลี่ยน ณ วันที่ในงบดุล
  เว้นแต่รายการที่ได้ตกลงอัตราแลกเปลี่ยนล่วงหน้ากับสถาบันการเงินไว้จะใช้อัตราที่ตกลงกันนั้นแทน

  กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน
  ค่าธรรมเนียมสัญญาแลกเปลี่ยนเงินตราต่างประเทศล่วงหน้ากับธนาคารถือเป็นค่าใช้จ่ายตลอดระยะเวลาของสัญญา

9. เครื่องมือทางการเงิน

  บริษัทฯไม่มีนโยบายที่จะประกอบธุรกรรมตราสารทางการเงินนอกงบดุลที่เป็นตราสารอนุพันธ์เพื่อการเก็งกำไรหรือเพื่อการค้า

  เครื่องมือทางการเงินที่แสดงในงบดุลประกอบด้วยเงินสดและรายการเทียบเท่าเงินสด
  ลูกหนี้และเจ้าหนี้การค้า เงินกู้ยืมจากสถาบันการเงิน และเจ้าหนี้ตามสัญญาเช่าการเงิน

10. กำไรต่อหุ้น

  กำไรต่อหุ้นขั้นพื้นฐานคำนวณโดยการหารกำไร(ขาดทุน)สุทธิสำหรับปีด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างปี

  กำไรต่อหุ้นปรับลดคำนวณโดยการหารกำไร(ขาดทุน)สุทธิสำหรับปีด้วยผลรวมของจำนวนหุ้นสามัญถัวเฉลี่ยถ่วงน้ำหนักที่ออกอยู่ในระหว่างปีกับจำนวนถัวเฉลี่ยถ่วงน้ำหนักของหุ้นสามัญที่บริษัทฯอาจต้องออกเพื่อแปลงหุ้นสามัญเทียบเท่าปรับลดทั้งสิ้นให้เป็นหุ้นสามัญ

2.  สรุปฐานะการเงินและผลการดำเนินงานของบริษัทฯ ตั้งแต่ปี 2545-2547 (หน่วย : บาท)

  ---------------------------- --------------- --------------- ---------------
                               2545            2546            2547

  สินทรัพย์หมุนเวียน                1,473,764,760   984,428,808     1,267,455,794

  สินทรัพย์รวม                    1,549,061,232   1,049,450,440   1,364,524,541

  หนี้สินหมุนเวียน                  995,445,862     759,213,660     1,068,086,050

  หนี้สินรวม                      1,481,765,272   855,704,027     1,070,118,655

  ส่วนของผู้ถือหุ้นรวม               67,295,961      193,746,413     294,405,886

  รายได้จากการดำเนินงาน          119,337,046     117,932,767     112,056,289

  รายได้รวม                     122,044,260     130,824,749     201,798,395

  กำไรขั้นต้น                     88,622,636      93,774,115      169,909,444

  รายการพิเศษ                                                   

  ขาดทุนจากอัตราแลกเปลี่ยน         5,697,479       6,480,056       -

  กำไรสุทธิ                      43,124,390      (156,249,548)   100,659,473

  มูลค่าหุ้นตามบัญชี (บาท)           0.99            1.64            2.49
  ---------------------------- --------------- --------------- ---------------

 การแสดงอัตราส่วนทางการเงิน

FINANCIAL RATIO ANALYSIS

  --------------- -------------------------- ---------- ---------- ---------- ----------
                                                        2545       2546       2547

  LIQUIDITY RATIO                                                             

                  Current Ratio              (times)    1.48       1.30       1.19

  PROFITABILITY                                                               
  RATIO                                                                       

                  Gross Profit Margin        (%)        72.62%     71.68%     84.20%

                  Net Profit Margin          (%)        35.34%     -147.50%   49.88%

                  Return on Equity           (%)        64.08%     -99.60%    34.19%

                  Interest Income to Lending (%)        7.38%      11.73%     8.45%

                  Interest Expense to        (%)        3.25%      8.34%      6.79%
                  Borrowing                                                   

  EFFICIENCY                                                                  
  RATIO                                                                       

                  Return on Total Asset      (%)        2.78%      -18.39%    7.38%

                  Asset Turnover             (times)    0.08       0.12       0.15

  FINANCIAL                                                                   
  POLICY RATIO                                                                

                  Debt to Equity             (times)    22.02      4.42       3.63

                  Lending to Borrowing       (times)    1.41       2.12       2.55

                  Payout Ratio               (%)        0.00%      0.00%      0.00%

  PER SHARE                                                                   
  (common share)                                                              

                  E.P.S.                     ( Baht )   0.63       (1.63)     0.85

                  Book Valued                ( Baht )   0.99       1.64       2.49

                  Dividend                   ( Baht )   0.00       0.00       0.00

  GROWTH RATE                                                                 

                  Factoring income           (%)        22.67%     0.35%      -22.73%

                  Leasing income             (%)        - 21.11%   -66.82%    451.30%

                  Inventories finance income (%)        - 63.26%   78.79%     34.40%

                  Fee and service            (%)        - 4.09%    -35.83%    40.54%

                  Total income               (%)        4.98%      7.19%      54.25%

                  Factoring receivables      (%)        52.89%     -41.47%    7.54%
                  (Net)                                                       

                  Net profit                 (%)        15.23%     -547.47%   -152.16%

                  Total asset                (%)        38.12%     -32.25%    30.02%

                  Interest expense           (%)        -14.30%    10.86%     -13.93%
  --------------- -------------------------- ---------- ---------- ---------- ----------

12.3 คำอธิบายและการวิเคราะห์ฐานะการเงินและผลการดำเนินงาน

ผลการดำเนินงาน

  ณ วันที่ 31 ธันวาคม 2547 บริษัทฯ ได้แสดงผลกำไรสุทธิจำนวน 100.66 ล้านบาท
  โดยมีรายละเอียดของผลการดำเนินงานดังนี้

-   รายได้จากการดำเนินงานการให้สินเชื่อจำนวน 112.06 ล้านบาท

-   รายได้ที่ไม่ใช่จากการดำเนินงานการให้สินเชื่อจำนวน 1.34 ล้านบาท

-   กลับรายการค่าเผื่อหนี้สงสัยจะสูญ จำนวน 88.41 ล้านบาท

-   ดอกเบี้ยจ่ายและค่าธรรมเนียมในการให้สินเชื่อมีจำนวน 34.75 ล้านบาท

-   ค่าใช้จ่ายในการดำเนินงานจำนวน 56.58 ล้านบาท

-   หนี้สูญและหนี้สงสัยจะสูญทางบัญชีจำนวน 9.81 ล้านบาท

ภาพรวมผลการดำเนินงานที่ผ่านมา

  บริษัท สยามเจเนอรัลแฟคตอริ่ง จำกัด (มหาชน)
  ประกอบธุรกิจหลักในการให้บริการซื้อสิทธิเรียกร้องในลูกหนี้การค้า
  บริษัทมีรายได้จากการซื้อสิทธิเรียกร้องประมาณร้อยละ 67.78 ของรายได้จากการดำเนินงาน
  นอกจากนี้บริษัทยังให้บริการสินเชื่อประเภทอื่น เช่น การให้เช่าสินทรัพย์ทางการเงิน
  (Financial lease) การให้สินเชื่อสินค้าคงคลัง การให้สินเชื่อเงินให้กู้ยืม
  และการบริการค้ำประกันต่างๆ โดยในช่วงปี 2547 - 2546
  บริษัทมีรายได้จากการดำเนินงานรวมจำนวน 112.06 ล้านบาท และ 117.93 ล้านบาท
  ตามลำดับ ค่าใช้จ่ายในการดำเนินงานของบริษัทเท่ากับ 101.14 ล้านบาท และ 323.79
  ล้านบาท ตามลำดับ โดยค่าใช้จ่ายส่วนใหญ่ร้อยละ 80 – 90
  ของค่าใช้จ่ายรวมเป็นดอกเบี้ยจ่าย, ค่าใช้จ่ายในการดำเนินงานและบริหาร ยกเว้นปี 2546
  ที่บริษัทมีค่าใช้จ่ายหนี้สูญและหนี้สงสัยจะสูญจำนวน 223.64 ล้านบาท
  ซึ่งเกิดจากการตั้งสำรองค่าเผื่อหนี้สงสัยจะสูญจำนวน 222.60
  ล้านบาทของลูกหนี้สิทธิเรียกร้องรายหนึ่ง ทำให้บริษัทมีผลขาดทุนสุทธิจำนวน 156.25 ล้านบาท
  ในปี 2546 ในขณะที่บริษัทมีกำไรสุทธิจำนวน 100.66 ล้านบาท ในปี 2547

รายได้และค่าใช้จ่าย

  รายได้

  สำหรับปีสิ้นสุดวันที่ 31 ธันวาคม 2547 - 2546
  บริษัทฯมีรายได้จากการดำเนินงานการให้สินเชื่อจำนวน 112.06 ล้านบาท และ 117.93
  ล้านบาท ตามลำดับ โดยรายได้ส่วนใหญ่เกิดจากรายได้จากการซื้อสิทธิเรียกร้อง รายได้ในปี
  2547 ลดลงจากปี 2546 คิดเป็นร้อยละ 4.98
  สาเหตุหลักมาจากการลดลงของรายได้จากการซื้อสิทธิเรียกร้อง ทั้งนี้
  บริษัทสามารถแบ่งรายได้จากการดำเนินงาน ออกเป็น 5 ประเภท ดังนี้

1. รายได้จากการซื้อสิทธิเรียกร้อง

  รายได้จากการซื้อสิทธิเรียกร้องถือเป็นรายได้หลักของบริษัท สำหรับปี 2547 - 2546
  บริษัทมีรายได้จากการซื้อสิทธิเรียกร้องเป็นจำนวน 75.95 ล้านบาท และ 98.28
  ล้านบาทตามลำดับ คิดเป็นอัตราลดลงร้อยละ 22.72 และคิดเป็นสัดส่วนร้อยละ 67.78
  ของรายได้จากการดำเนินงานในปี 2547 ทั้งนี้ ในปี 2547
  บริษัทมีการรับซื้อหนี้การค้าเพิ่มขึ้นจาก 3,721.53 ล้านบาทเป็น 4,002.60 ล้านบาท
  แต่เนื่องจากระยะเวลาในการรับซื้อสั้นลง
  ประกอบกับอัตราดอกเบี้ยในท้องตลาดมีการแข่งขันสูงขึ้น
  ทำให้บริษัทมีรายได้จากการซื้อสิทธิเรียกร้อง (แฟคตอริ่ง) ลดลง

2. รายได้จากการให้เช่าทรัพย์สินทางการเงิน (Financial Lease)

  รายได้จากการให้เช่าทรัพย์สินของบริษัทสำหรับปี 2547 - 2546 มีจำนวน 6.14 ล้านบาท และ
  1.11 ล้านบาทตามลำดับ คิดเป็นอัตราเพิ่มขึ้นร้อยละ 453.15 และคิดเป็นสัดส่วนร้อยละ 5.48
  ของรายได้จากการดำเนินงาน ทั้งนี้ ในปี 2547 บริษัทฯมีการขยายสินเชื่อประเภทลิสซิ่งเพิ่มเติม
  โดยเน้นเครื่องมือแพทย์ และอุปกรณ์เครื่องจักรที่มีสภาพคล่อง

3. รายได้จากการให้สินเชื่อสินค้าคงคลัง

  บริษัทมีรายได้จากการให้สินเชื่อสินค้าคงคลังสำหรับปี 2547 – 2546 จำนวน 3.96 ล้านบาท
  และ 2.95 ล้านบาท ตามลำดับ คิดเป็นอัตราเพิ่มขึ้นร้อยละ 34.24
  เนื่องจากลูกหนี้ชำระเงินตามสัญญาสูงขึ้น จึงสามารถรับรู้เป็นรายได้ได้เพิ่มขึ้น

4. รายได้จากการให้สินเชื่อเงินให้กู้ยืม

  บริษัทมีรายได้จากการให้สินเชื่อเงินให้กู้ยืมสำหรับปี 2547 – 2546 จำนวน 15.16 ล้านบาท
  และ 7.87 ล้านบาท ตามลำดับ คิดเป็นอัตราเพิ่มขึ้นร้อยละ 92.63 และคิดเป็นสัดส่วนร้อยละ
  13.53 ของรายได้จากการดำเนินงาน โดยในปี 2547
  บริษัทฯมีการขยายสินเชื่อด้านเงินให้กู้ยืมเพิ่มขึ้น เพื่อรองรับการขยายตัวทางเศรษฐกิจ

5. รายได้ค่าธรรมเนียมและบริการ

  สำหรับปี 2547 – 2546 บริษัทมีรายได้ค่าธรรมเนียมและบริการจำนวน 10.84 ล้านบาท และ
  7.71 ล้านบาท ตามลำดับ คิดเป็นอัตราเพิ่มขึ้นร้อยละ 40.60 และคิดเป็นสัดส่วนร้อยละ 9.67
  ของรายได้จากการดำเนินงาน
  โดยบริษัทมีค่าธรรมเนียมเพิ่มขึ้นจากการเป็นตัวแทนในการออกหนังสือค้ำประกันโดยธนาคารแห่งหนึ่งซึ่งลูกค้ามีหลักประกันบางส่วนให้กับธนาคาร

  ค่าใช้จ่าย

  ค่าใช้จ่ายของบริษัทประกอบด้วย

1.  ดอกเบี้ยจ่าย /ค่าธรรมเนียมหนังสือค้ำประกันและเลตเตอร์ออฟเครดิต

  - ดอกเบี้ยจ่าย

  สำหรับปี 2547 – 2546 บริษัทมีดอกเบี้ยจ่ายจำนวน 31.89 ล้านบาท 37.05 ล้านบาท
  ตามลำดับ คิดเป็นอัตราลดลงร้อยละ 13.93 หรือคิดเป็นสัดส่วนร้อยละ 31.53
  ของค่าใช้จ่ายรวมในปี 2547 สาเหตุที่ค่าใช้จ่ายส่วนนี้ลดลงในปี 2547 เนื่องจาก
  บริษัทได้จัดหาแหล่งเงินกู้ยืมใหม่เพิ่มขึ้นในอัตราดอกเบี้ยที่ต่ำลง

  - ค่าธรรมเนียมหนังสือค้ำประกันและเลตเตอร์ออฟเครดิต

  สำหรับปี 2547 – 2546 บริษัทมีค่าธรรมเนียมหนังสือค้ำประกันจำนวน 2.86 ล้านบาท และ
  1.95 ล้านบาทตามลำดับ คิดเป็นอัตราเพิ่มขึ้นร้อยละ 46.67 หรือคิดเป็นสัดส่วนร้อยละ 2.83
  ของค่าใช้จ่ายรวมในปี 2547
  ค่าธรรมเนียมประเภทนี้ส่วนใหญ่เกิดจากลูกค้าให้บริษัทค้ำประกันโดยผ่านธนาคาร
  ซึ่งบริษัทจะคิดค่าธรรมเนียมลูกค้าเพิ่มขึ้นจากค่าธรรมเนียมที่ธนาคารคิดกับบริษัท
  ค่าใช้จ่ายประเภทนี้จึงมีจำนวนไม่แน่นอนขึ้นกับความต้องการใช้บริการการค้ำประกันของลูกค้า

2. ค่าใช้จ่ายในการดำเนินงาน

  บริษัทมีค่าใช้จ่ายในการดำเนินงานสำหรับปี 2547 – 2546 จำนวน 54.32 และ 52.98
  ล้านบาท ตามลำดับ คิดเป็นอัตราเพิ่มขึ้นร้อยละ 2.53 หรือคิดเป็นสัดส่วนร้อยละ 53.71
  ของค่าใช้จ่ายรวมในปี 2547 เนื่องจากในปี 2547
  เนื่องจากมีค่าใช้จ่ายที่ปรึกษาทางการเงินบางส่วน

3. ขาดทุนจากอัตราแลกเปลี่ยนเงินตราต่างประเทศ

  บริษัทมีขาดทุนจากอัตราแลกเปลี่ยนเงินตราต่างประเทศสำหรับปี 2547 – 2546 จำนวน -0-
  และ 6.48 ล้านบาทตามลำดับ
  เนื่องจากบริษัทฯมีการป้องกันความเสี่ยงจากอัตราแลกเปลี่ยนของเงินกู้ยืมที่เป็นเงินตราต่างประเทศ
  โดยได้ทำสัญญาซื้อขายเงินตราต่างประเทศล่วงหน้า
  สำหรับเงินกู้และดอกเบี้ยที่เป็นเงินตราสกุลต่างประเทศไว้แล้วทั้งจำนวน 2.27
  ล้านเหรียญสหรัฐอเมริกา โดยทำสัญญาซื้อเงินตราต่างประเทศล่วงหน้าที่อัตราแลกเปลี่ยน 39.09
  บาทต่อดอลลาร์สหรัฐ

4. หนี้สูญและหนี้สงสัยจะสูญ

  บริษัทมีค่าใช้จ่ายหนี้สงสัยจะสูญ สำหรับปี 2547 - 2546 เป็นจำนวน 9.81 ล้านบาท และ
  223.64 ล้านบาทตามลำดับ คิดเป็นอัตราลดลงร้อยละ 95.61 เนื่องจากในปี 2546
  มีการตั้งสำรองหนี้สงสัยจะสูญเพิ่มจำนวน 222.60 ล้านบาท
  ซึ่งเป็นการโอนสิทธิเรียกร้องขององค์กรหนึ่งที่ก่อตั้งโดยหน่วยงานราชการ
  ในขณะนี้ลูกหนี้ได้ชำระเงินบางส่วนจำนวน 77.77 ล้านบาท ให้แก่บริษัทแล้วเมื่อต้นเดือนมิถุนายน
  2547 ส่วนหนี้คงค้างที่เหลืออยู่ระหว่างกระบวนการพิจารณาทางศาล

  ณ วันที่ 31 ธันวาคม 2547 และ 2546 บริษัท มีลูกหนี้การค้าค้างชำระเงินต้นและดอกเบี้ยตั้งแต่
  6 เดือนขึ้นไป เป็นเงินรวมประมาณ 616.38 ล้านบาท และ 713.39 ล้านบาทตามลำดับ
  หรือคิดเป็นสัดส่วนร้อยละ 34.49 และร้อยละ 43.09
  ของยอดลูกหนี้คงค้างก่อนหักค่าเผื่อหนี้สงสัยจะสูญ ทั้งนี้
  ลูกหนี้บางรายอยู่ระหว่างการดำเนินคดีทางกฎหมาย บางรายศาลได้ตัดสินให้บริษัท
  เป็นฝ่ายชนะคดีและอยู่ระหว่างการสืบทรัพย์ บางรายอยู่ระหว่างการเจรจาเพื่อขอหลักประกันเพิ่ม
  บางรายอยู่ระหว่างการเจรจากำหนดเวลาการชำระหนี้ใหม่ บางรายอยู่ระหว่างการผ่อนชำระหนี้
  ในปี 2547 ลูกหนี้การค้าที่ค้างนานมากกว่า 12 เดือนขึ้นไปจำนวน 27.67 ล้านบาท
  มีหลักประกันเป็นที่ดินพร้อมสิ่งปลูกสร้าง
  ซึ่งจดจำนองเป็นประกันเกินมูลหนี้โดยมีราคาประเมินจากผู้ประเมินราคาอิสระเป็นจำนวนเงิน
  73.36 ล้านบาท ลูกหนี้บางรายจำนวนเงิน 139.30 ล้านบาท
  ได้มีการทำสัญญาปรับโครงสร้างหนี้แล้ว และลูกหนี้จากการซื้อสิทธิเรียกร้องที่ค้างชำระตั้งแต่ 12
  เดือนขึ้นไปจำนวน 148.99 ล้านบาท
  เป็นการโอนสิทธิเรียกร้องขององค์กรหนึ่งที่ก่อตั้งโดยหน่วยงานราชการดังกล่าวข้างต้น

  ทั้งนี้ แนวทางปฏิบัติของบริษัทหากเกิดกรณีลูกหนี้ชำระเงินล่าช้าเกินกว่าวันครบกำหนดชำระ
  บริษัทจะเริ่มคิดเบี้ยปรับจากลูกค้าทันที และเรียกเก็บจากลูกค้าทุกสิ้นเดือน
  และหากการชำระล่าช้าเกินกว่ากำหนดที่บริษัทใช้ในการดำเนินการทวงถาม
  บริษัทจะดำเนินคดีฟ้องร้องต่อศาล โดยการฟ้องร้องดำเนินคดีนั้น บริษัทจะยื่นฟ้องลูกค้า ลูกหนี้
  และผู้ค้ำประกัน เป็นจำเลยในคดีเดียวกัน ซึ่งผลการพิจารณาของศาลสำหรับจำเลยทั้ง 3 ราย
  จะออกมาพร้อมกัน

  สำหรับปี 2547 บริษัทมีการตั้งสำรองค่าเผื่อหนี้สงสัยจะสูญเพิ่มเติมจำนวน 11.58 ล้านบาท
  และมีการโอนกลับรายการค่าเผื่อหนี้สงสัยจะสูญจำนวน 138.81 ล้านบาท
  ทำให้ยอดสำรองค่าเผื่อหนี้สงสัยจะสูญ ณ สิ้นปี 2547 ลดลงจากสิ้นปี 2546 เหลือ 588.72
  ล้านบาท

ความสามารถในการทำกำไร

  บริษัทมีกำไรสุทธิ เท่ากับ 100.66 ล้านบาทในปี 2547 และขาดทุนสุทธิ 156.25 ล้านบาท ในปี
  2546 เนื่องจากบริษัทมีรายการโอนกลับรายการค่าเผื่อหนี้สงสัยจะสูญจำนวน 88.41
  ล้านบาทในปี 2547 และมีการตั้งสำรองหนี้สูญและหนี้สงสัยจะสูญเป็นค่าใช้จ่ายจำนวน 223.64
  ล้านบาท แต่ได้กำไรจากการชำระคืนเงินกู้ต่างประเทศก่อนกำหนดจำนวน 36.72 ล้านบาทในปี
  2546

  ฐานะการเงิน

  จากภาวะเศรษฐกิจที่ถดถอยของประเทศ นโยบายการคัดเลือกสินเชื่อที่มีคุณภาพ
  การปรับโครงสร้างหนี้ในปีที่ผ่านมา
  ทำให้บริษัทมีการเปลี่ยนแปลงฐานะการเงินตามรายละเอียดต่อไปนี้ : -

  1. สินทรัพย์

1.1 สินทรัพย์รวม และสินทรัพย์หมุนเวียน

  ณ วันที่ 31 ธันวาคม 2547 - 2546 บริษัทมีสินทรัพย์รวมเป็น 1,364.52 ล้านบาท และ
  1,049.45 ล้านบาทตามลำดับ โดย ณ สิ้นปี 2547 บริษัทมีสินทรัพย์รวมเพิ่มขึ้นจำนวน 315.07
  ล้านบาท หรือคิดเป็นอัตราการเพิ่มร้อยละ 30.02
  โดยเกิดจากการเพิ่มขึ้นของลูกหนี้จากการให้เช่าทรัพย์สินทางการเงินจำนวน 77.15 ล้านบาท
  และลูกหนี้จากการให้สินเชื่อเงินให้กู้ยืมจำนวน 105.66 ล้านบาท

2.  ลูกหนี้การค้า

  ลูกหนี้การค้าของบริษัทส่วนใหญ่เป็นลูกหนี้จากการซื้อสิทธิเรียกร้อง ซึ่งเป็นธุรกิจหลักของบริษัท
  โดยลูกหนี้จากการซื้อสิทธิเรียกร้องคิดเป็นร้อยละ 78 – 90
  ของลูกหนี้การค้าทั้งหมดก่อนหักสำรองค่าเผื่อหนี้สงสัยจะสูญ ลูกหนี้การค้าของบริษัทประกอบด้วย

- ลูกหนี้จากการซื้อสิทธิเรียกร้อง

  ณ วันที่ 31 ธันวาคม 2547 - 2546 บริษัทมียอดลูกหนี้จากการซื้อสิทธิเรียกร้องสุทธิ
  (หลังหักค่าเผื่อหนี้สงสัยจะสูญ) จำนวน 879.12 ล้านบาท และ 817.46 ล้านบาทตามลำดับ
  เพิ่มขึ้นจำนวน 61.66 ล้านบาท ณ สิ้นปี 2547 หรือคิดเป็นอัตราการเพิ่มขึ้นร้อยละ 7.54
  และยอดรับซื้อลูกหนี้ในปี 2547 มีจำนวน 4,002.60 ล้านบาท เพิ่มขึ้นจากปี 2546 ซึ่งมีจำนวน
  3,721.53 ล้านบาท

  ทั้งนี้ ลูกหนี้ที่มีการค้างชำระเงินต้นและดอกเบี้ยตั้งแต่ 6 เดือนขึ้นไป ณ วันที่ 31 ธันวาคม
  2547 - 2546 เป็นเงินรวม จำนวน 562.71 ล้านบาท และ 641.32 ล้านบาทตามลำดับ
  และได้มีการตั้งสำรองหนี้สงสัยจะสูญสำหรับลูกหนี้ที่ค้างชำระเกินกำหนดดังกล่าวไว้แล้วจำนวน
  535.04 ล้านบาท ณ สิ้นปี 2547

  - ลูกหนี้จากการให้เช่าทรัพย์สินทางการเงิน

  ณ วันที่ 31 ธันวาคม 2547 – 2546 บริษัทมียอดลูกหนี้จากการให้เช่าทรัพย์สินทางเงิน
  (หลังหักค่าเผื่อหนี้สงสัยจะสูญ) เป็นจำนวน 119.87 ล้านบาท และ 28.20 ล้านบาทตามลำดับ
  เพิ่มขึ้น 91.67 ล้านบาท คิดเป็นอัตราการเพิ่มร้อยละ 325.07
  เกิดจากยอดสินเชื่อที่ขยายตัวเพิ่มขึ้นแก่ลูกค้าในธุรกิจคอมพิวเตอร์
  โดยลูกหนี้ที่มีการค้างชำระเงินต้นและดอกเบี้ยเป็นเวลาตั้งแต่ 6 เดือนขึ้นไป ณ วันที่ 31
  ธันวาคม 2547 - 2546 เป็นเงินรวม 46.77 ล้านบาท และ 61.30 ล้านบาทตามลำดับ
  และได้มีการตั้งสำรองหนี้สงสัยจะสูญสำหรับลูกหนี้ที่ค้างชำระเกินกำหนดดังกล่าวสำหรับปี 2547 -
  2546 ไว้แล้วจำนวน 46.77 ล้านบาท และ 61.30 ล้านบาทตามลำดับ

  - ลูกหนี้จากสินเชื่อสินค้าคงคลัง

  ณ วันที่ 31 ธันวาคม 2547 - 2546 บริษัทมีลูกหนี้สินเชื่อสินค้าคงคลัง
  (หลังหักค่าเผื่อหนี้สงสัยจะสูญ) เป็นจำนวน 14.12 ล้านบาท และ 18.09 ล้านบาทตามลำดับ
  ลดลง 3.97 ล้านบาท หรือ คิดเป็นอัตราลดลงร้อยละ 21.95 ทั้งนี้
  บริษัทไม่ได้ปล่อยสินเชื่อประเภทเพิ่มขึ้น แต่ลูกหนี้มีการชำระหนี้ตามสัญญารับสภาพหนี้
  อย่างไรก็ตาม บริษัทได้มีการตั้งสำรองหนี้สงสัยจะสูญของลูกหนี้ดังกล่าว
  โดยลูกหนี้ที่มีการค้างชำระเงินต้นและดอกเบี้ยเป็นเวลานาน ณ วันที่ 31 ธันวาคม 2547 -
  2546 เป็นเงินรวม 5.38 ล้านบาท และ 9.96 ล้านบาทตามลำดับ
  และได้มีการตั้งสำรองหนี้สงสัยจะสูญสำหรับลูกหนี้ที่ค้างชำระเกินกำหนดดังกล่าว ณ สิ้นปี 2547
  ไว้แล้วจำนวน 5.38 ล้านบาท

  - ลูกหนี้จากสินเชื่อเงินให้กู้ยืม

  ณ วันที่ 31 ธันวาคม 2547 - 2546 บริษัทมีลูกหนี้สินเชื่อเงินให้กู้ยืม
  (หลังหักค่าเผื่อหนี้สงสัยจะสูญ) เป็นเงินจำนวน 185.39 และ 75.90 ล้านบาทตามลำดับ
  เพิ่มขึ้นจำนวน 109.49 ล้านบาท หรือเพิ่มขึ้นในอัตราร้อยละ 144.26
  โดยลูกหนี้ที่มีการค้างชำระเงินต้นและดอกเบี้ยเป็นเวลานาน ณ วันที่ 31 ธันวาคม 2547 และ
  2546 เป็นเงินรวม 1.52 ล้านบาท และ 0.82 ล้านบาทตามลำดับ
  และได้มีการตั้งสำรองหนี้สงสัยจะสูญสำหรับลูกหนี้ที่ค้างชำระเกินกำหนดดังกล่าวไว้แล้วจำนวน
  1.52 ล้านบาท ณ สิ้นปี 2547

  2. สภาพคล่อง

1.  กระแสเงินสด

  บริษัทมีกำไรสุทธิสำหรับปีสิ้นสุดวันที่ 31 ธันวาคม 2547 จำนวน 100.66 ล้านบาท
  ซึ่งได้รวมรายการโอนกลับรายการค่าเผื่อหนี้สงสัยจะสูญจำนวน 88.41 ล้านบาท
  ทำให้มีเงินสดและรายการเทียบเท่าเงินสด ณ 31 ธันวาคม 2547 จำนวน 39.14 ล้านบาท
  เป็นกระแสเงินสดที่ใช้ไปในกิจกรรมดำเนินงานจำนวน (44.83) ล้านบาท
  และได้มาในกิจกรรมลงทุนจำนวน (34.24) ล้านบาท
  บริษัทมีการได้กระแสเงินสดมาจากกิจกรรมจัดหาเงินจำนวน 84.94 ล้านบาท

2.  อัตราส่วนสภาพคล่องที่สำคัญ

  อัตราส่วนสินทรัพย์หมุนเวียนต่อหนี้สินหมุนเวียนของบริษัท ณ วันที่ 31 ธันวาคม 2547 และ 2546
  เท่ากับ 1.19 เท่า และ 1.30 เท่าตามลำดับ อัตราส่วนดังกล่าว ณ สิ้นปี 2547 ลดลงจากปี
  2546 โดยบริษัทมีเงินเบิกเกินบัญชีและเงินกู้ยืมจากสถาบันการเงินเพิ่มขึ้นจาก 333.95 ล้านบาท
  เป็น 379.53 ล้านบาท คิดเป็นอัตราการเพิ่มขึ้นร้อยละ 13.65
  และเนื่องจากมีการบันทึกเงินกู้ยืมตามสัญญาปรับโครงสร้างหนี้เงินกู้ต่างประเทศซึ่งจะครบกำหนดตามสัญญาในเดือนมิถุนายน
  2548 จำนวน USD2,267,666.69 หรือประมาณ 88.60 ล้านบาท เป็นหนี้สินหมุนเวียน ณ วันที่
  31 ธันวาคม 2547 ทำให้อัตราส่วนสินทรัพย์หมุนเวียนต่อหนี้สินหมุนเวียนลดลงเป็น 1.19 เท่า

  3. แหล่งที่มาของเงินทุน

1.  ความเหมาะสมของโครงสร้างเงินทุน

  อัตราส่วนหนี้สินต่อส่วนของผู้ถือหุ้น ณ สิ้นปี 2547 เท่ากับ 3.63 เท่า ลดลงจาก 4.42 เท่า ณ
  สิ้นปี 2546 เนื่องจาก ณ สิ้นปี 2547 บริษัทมีกำไรสุทธิจำนวน 100.66 ล้านบาท

  เงินกู้ยืมของบริษัทส่วนใหญ่เป็นเงินกู้ยืมระยะสั้น ซึ่งสอดคล้องกับเงินให้สินเชื่อของบริษัท
  ที่ส่วนใหญ่จะเป็นเงินให้สินเชื่อแฟคตอริ่ง ซึ่งจะมีระยะเวลารับชำระหนี้เฉลี่ยประมาณ 60 วัน
  ส่วนอัตราดอกเบี้ยของเงินกู้ยืมจากธนาคารและสถาบันการเงินของบริษัทจะเป็นอัตราดอกเบี้ยลอยตัว
  ในขณะที่อัตราดอกเบี้ยเงินให้สินเชื่อของบริษัท จะเป็นอัตราคงที่
  อย่างไรก็ตามสินเชื่อประเภทนี้มีระยะเวลาสั้น
  และบริษัทสามารถปรับอัตราดอกเบี้ยให้สอดคล้องกับอัตราดอกเบี้ยในตลาดและต้นทุนอัตราดอกเบี้ยของบริษัทได้

2.  ส่วนของผู้ถือหุ้น

  ณ วันที่ 31 ธันวาคม 2547 และ 2546 บริษัทมีส่วนของผู้ถือหุ้นเท่ากับ 294.41 ล้านบาท
  และ193.75 ล้านบาทตามลำดับ ในขณะที่มีทุนจดทะเบียนชำระแล้วเท่ากับ 1,182.75 ล้านบาท
  และ 1,774.13 ล้านบาท ณ สิ้นปี 2547 และ 2546 ตามลำดับ
  ส่วนของผู้ถือหุ้นของบริษัทต่ำมาก เนื่องจากบริษัทมีขาดทุนสะสมค่อนข้างสูง ณ สิ้นปี 2547
  บริษัทมีขาดทุนสะสมจำนวน 671.05 ล้านบาท
  และมีส่วนลดมูลค่าหุ้นจากการเสนอขายหุ้นเพิ่มทุนในราคาต่ำกว่ามูลค่าที่ตราไว้ จำนวน 217.30
  ล้านบาท

  3.3 หนี้สิน

  ณ วันที่ 31 ธันวาคม 2547 - 2546 บริษัทฯมีหนี้สินเป็นจำนวน 1,070.12 ล้านบาท และ
  855.70 ล้านบาทตามลำดับ คิดเป็นอัตราเพิ่มขึ้นร้อยละ 25.06
  มีรายละเอียดที่เป็นสาระสำคัญดังนี้

1.  เงินเบิกเกินบัญชีและเงินกู้ยืมระยะสั้นจากสถาบันการเงิน และเงินกู้ยืมระยะยาว

  ตามที่บริษัทได้มีการลงนามในสัญญาปรับโครงสร้างหนี้ในปี 2543 ของหนี้เงินกู้จำนวน 33
  ล้านเหรียญสหรัฐอเมริกามีรายละเอียดข้อตกลง และเงื่อนไขที่บริษัทต้องปฏิบัติ ดังนี้

  1. ชำระโดยการออกหุ้นบุริมสิทธิเพิ่มทุน จำนวน 11.55 ล้านเหรียญสหรัฐอเมริกา

  2. ชำระ ณ วันปรับโครงสร้างหนี้ จำนวน 0.5 ล้านเหรียญสหรัฐอเมริกา

  ณ วันที่ 31 ธันวาคม 2547 และ 2546
  เงินกู้ยืมระยะยาวอื่นเป็นเงินกู้ร่วมจากธนาคารในประเทศและต่างประเทศจำนวน 2 แห่ง และ
  7 แห่งตามลำดับ ซึ่งเป็นหนี้ที่ปรับโครงสร้างแล้วเมื่อวันที่ 30 มิถุนายน 2543
  โดยต้นเงินกู้ที่เหลือจากการปรับโครงหนี้ บริษัท ต้องชำระให้เสร็จสิ้นภายในเดือนมิถุนายน 2548
  อัตราดอกเบี้ยร้อยละ SIBOR + 0.25 – 1 ต่อปี ทั้งนี้บริษัทฯ
  ต้องปฏิบัติตามเงื่อนไขของสัญญาดังกล่าว

  ในระหว่างปี 2546 บริษัทฯ ได้จ่ายชำระหนี้เงินกู้ต่างประเทศ 5 แห่ง
  ก่อนครบกำหนดตามสัญญาปรับโครงสร้างหนี้และได้รับการลดหนี้จำนวน 36,718,108.89 บาท
  ทำให้ ณ วันที่ 31 ธันวาคม 2547 บริษัทมีหนี้สินที่เป็นเงินตราต่างประเทศเหลือเพียง 2.27
  ล้านเหรียญสหรัฐอเมริกา ซึ่งบริษัทฯได้ป้องกันความเสี่ยงไว้แล้วทั้งหมด

  นอกจากนี้ ณ วันที่ 31 ธันวาคม 2547 บริษัท มีวงเงินกู้ระยะสั้นกับธนาคาร 4 แห่ง ดังนี้

  แห่งที่ 1 มีวงเงินเบิกเกินบัญชีธนาคาร 30 ล้านบาท มีวงเงินกู้ยืมตั๋วสัญญาใช้เงิน
  วงเงินกู้ร่วมของทรัสต์รีซีทเลตเตอร์ออฟเครดิต และวงเงินการออกหนังสือค้ำประกัน
  เป็นวงเงินกู้รวมอีกจำนวน 440 ล้านบาท โดยทั้งหมดเป็นหนี้สินไม่มีหลักประกัน

  แห่งที่ 2 มีวงเงินตั๋วสัญญาใช้เงิน 126.50 ล้านบาท
  ค้ำประกันโดยการจดจำนองที่ดินและอาคารบางส่วน

  แห่งที่ 3 มีวงเงินกู้ประเภทตั๋วแลกเงินอายุไม่เกิน 6 เดือน จำนวน 100 ล้านบาท
  โดยมีลูกหนี้จากการซื้อสิทธิเรียกร้องเป็นหลักประกัน

  แห่งที่ 4 มีเงินกู้ยืมโดยการออกตั๋วแลกเงินอายุไม่เกิน 1 ปี วงเงิน 400 ล้านบาท
  กับกองทุนเปิด โดยการจำนำสิทธิในการรับเงินจากลูกหนี้จากการซื้อสิทธิเรียกร้องเป็นหลักประกัน

2.  เจ้าหนี้จากการซื้อสิทธิเรียกร้อง

  เจ้าหนี้จากการซื้อสิทธิเรียกร้อง
  เกิดจากการที่บริษัทรับซื้อลูกหนี้ในจำนวนที่ต่ำกว่ามูลค่าที่ระบุในเอกสารเรียกชำระหนี้
  อันเนื่องมาจากเงื่อนไขการโอนสิทธิ และประเภทของเอกสารที่รับซื้อ
  โดยบริษัทจะให้สินเชื่อประเภทรับซื้อลูกหนี้การค้าในสัดส่วนร้อยละ 70 – 100
  ของมูลค่าที่ระบุในเอกสาร และตั้งส่วนต่างดังกล่าวไว้เป็นเจ้าหนี้

3.  เจ้าหนี้เงินประกันจากการซื้อสิทธิเรียกร้อง

  เจ้าหนี้เงินประกันจากการซื้อสิทธิเรียกร้อง
  เป็นหลักประกันที่บริษัทเรียกจากลูกค้าในการใช้วงเงินแฟคตอริ่ง
  โดยเป็นการเรียกหลักประกันในการใช้วงเงินประมาณร้อยละ 10 – 30 ของวงเงิน
  การพิจารณาอัตราดังกล่าวขึ้นอยู่กับคุณภาพของลูกค้า / ลูกหนี้
  ตลอดจนความสามารถในการชำระหนี้ และความเสี่ยงของเอกสาร
  หลักประกันดังกล่าวจะหักสะสมจากการขายสิทธิเรียกร้องแต่ละครั้งจนครบ
  และนำฝากแบบเงินฝากประจำกับธนาคารหรือสถาบันการเงินในชื่อของลูกค้า
  พร้อมสลักหลังค้ำประกันการใช้วงเงินและคืนลูกค้าทันทีเมื่อเลิกใช้บริการ โดยในวันที่ 31
  ธันวาคม 2547 และ 2546 มีเงินหลักประกันจากการซื้อสิทธิเรียกร้องจำนวน 127.06 ล้านบาท
  และ 50.48 ล้านบาทตามลำดับ คิดเป็นอัตราการเพิ่มขึ้นร้อยละ 151.70

ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

  ปัจจัยหลักที่อาจจะมีผลกระทบต่อการดำเนินงานและฐานะการเงินของบริษัท คือ
  สภาพการแข่งขันที่สูงขึ้น การเข้ามาแข่งขันของสถาบันการเงินที่มีต้นทุนต่ำ
  ตามที่ได้กล่าวถึงแล้วในปัจจัยความเสี่ยง ในด้านตลาดทุน ในปี 2548
  บริษัทมีแผนการที่จะปรับโครงสร้างทางการเงินใหม่
  ซึ่งจะส่งผลให้บริษัทมีฐานะการเงินที่แข็งแกร่งขึ้น

12.4 ค่าตอบแทนผู้สอบบัญชี

  ค่าตอบแทนผู้สอบบัญชี แบ่งออกเป็น

1.  ค่าตอบแทนจากการสอบบัญชี (Audit fee)

-   บริษัทจ่ายค่าตอบแทนการสอบบัญชีให้แก่ผู้สอบบัญชีของบริษัทในรอบปีบัญชี 2547
    เป็นจำนวนเงินรวม 670,000.- บาท

สำนักงานผู้สอบบัญชีที่ผู้สอบบัญชีสังกัด
บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัดในรอบปีบัญชี 2547
เป็นจำนวนเงินรวม